Diari Oficial de la Generalitat Valenciana


Sumari del DOGV 7346, del 26-08-2014 (2014/7733)

RESOLUCIÓ de 27 de juny de 2014, de la Direcció General d'Energia, per la qual s'atorga l'autorització administrativa per a la construcció de la línia elèctrica subterrània a 220 kV, doble circuit, entre les futures subestacions elèctriques ST Torrevieja, titularitat de Red Eléctrica de España SAU, i ST Dessaladora Torrevieja, titularitat d'ACUAMED, en el terme municipal de Torrevieja, i se n'aprova el projecte tècnic d'execució. Expedient número ATLINE/2010/365/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7346

Data del DOGV
:   26-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7733


Data del document
:   27-06-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 27 de juny de 2014, de la Direcció General d'Energia, per la qual s'atorga l'autorització administrativa per a la construcció de la línia elèctrica subterrània a 220 kV, doble circuit, entre les futures subestacions elèctriques ST Torrevieja, titularitat de Red Eléctrica de España SAU, i ST Dessaladora Torrevieja, titularitat d'ACUAMED, en el terme municipal de Torrevieja, i se n'aprova el projecte tècnic d'execució. Expedient número ATLINE/2010/365/03. [2014/7733]  
Antecedents de fet  
El 9 de desembre de 2010, Aguas de las Cuencas Mediterráneas SA (ACUAMED), a través d'un representant degudament acreditat, va presentar davant del Servici Territorial d'Energia d'Alacant un escrit en què exposava que:  
La nova planta dessaladora de Torrevieja, amb una producció d'aigua de 240.000 m³/dia (80 hm³/any), en una primera fase, comporta la necessitat de disposar d'una potència de 54 MW. És un consum que està previst que augmente fins als 74 MW, perquè se n'ha projectat una segona fase que comportaria una producció de 360.000 m³/dia (120 hm³/any). Això faria necessari l'accés directe a la xarxa de transport en 220 kV en la subestació 220/20 kV ST Torrevieja, i una subestació 220/20 kV de titularitat particular d'Aguas de las Cuencas Mediterráneas SA (ACUAMED), denominada ST Dessaladora Torrevieja, que és objecte d'un altre projecte, i sol·licitava, amb la finalitat exposada:  
  
- Autorització administrativa per a construir la nova línia elèctrica subterrània de 220 kV, doble circuit, entre la subestació elèctrica ST Torrevieja i la subestació elèctrica ST Dessaladora Torrevieja, en el terme municipal de Torrevieja, província d'Alacant. I l'aprovació del projecte tècnic d'execució de la instal·lació a construir.  
L'escrit de presentació d'estes peticions aportava la documentació següent:  
Projecte tècnic per a l'execució de la instal·lació firmat per tècnic competent i visat pel col·legi oficial corresponent, en el qual s'inclouen:  
  
· Separates per a l'obtenció del condicionant tècnic de:  
- Ajuntament de Torrevieja  
- Unitat de Carreteres a Alacant del Ministeri de Foment  
- Red Eléctrica de España SAU  
- ENAGÁS SA  
- Aguas del Arco Mediterráneo SA (AGAMED)  
- Iberdrola Distribución Eléctrica SAU  
El procediment administratiu corresponent a estes sol·licituds ha sigut tramitat amb l'expedient de referència ATLINE/2010/365/03, incoat a l'efecte pel Servici Territorial d'Energia d'Alacant.  
La línia elèctrica subterrània, doble circuit, de 220 kV, denominada ST Torrevieja - ST Dessaladora Torrevieja, té l'origen en la subestació elèctrica 220/20 kV denominada ST Torrevieja, propietat de Red Eléctrica de España SAU, des d'on discorre en subterrani fins a la subestació elèctrica en projecte 220/20 kV, denominada ST Dessaladora Torrevieja, propietat d'ACUAMED, en el terme municipal de Torrevieja, en la província d'Alacant, amb una longitud total de 895 metres.  
  
La subestació elèctrica 220/20 kV denominada «ST Torrevieja», propietat de Red Eléctrica de España SAU, va inclosa en la planificació, d'acord amb el «programa anual d'instal·lacions de les xarxes de transport» aprovat en l'Orde ITC/2906/2010, de 8 de novembre, per la qual s'aprova el programa anual d'instal·lacions i actuacions de caràcter excepcional de les xarxes de transport d'energia elèctrica i gas natural. S'especifica en esta orde que la planificació de la nova subestació inclou les posicions necessàries per a assegurar el subministrament elèctric a la planta dessaladora de Torrevieja.  
En una Resolució de 21 de setembre de 2010, de la Direcció General d'Energia es va donar a Red Eléctrica de España SAU l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, ubicada en el terme municipal de Torrevieja, província d'Alacant. Es va aprovar el projecte tècnic d'execució i se'n va declarar, en concret, la utilitat pública (ATASCT/2009/493/03). La mateixa Resolució especifica una posició de línia denominada «línia Acuamed».  
  
La sol·licitud d'autorització administrativa de construcció de la instal·lació ha sigut objecte d'informació pública als efectes previstos en l'article 9 del citat Decret 88/2005, de 29 d'abril, durant el termini de vint dies en el Diari Oficial de la Comunitat Valenciana de 8 de març de 2011 (DOCV 6475), sense que conste que s'hi hagen formulat al·legacions.  
D'acord amb el procediment reglamentàriament establit, a fi que en el termini de vint dies presentaren conformitat o oposició a l'autorització sol·licitada i emeteren, si procedia, els oportuns condicionants tècnics al projecte de la instal·lació, se'n va remetre una separata, referida a la part corresponent de la instal·lació, a les següents administracions, organismes i empreses de servici públic o d'interés general, els béns o drets de les quals a càrrec seu puguen ser afectats per ella, amb el resultat que, en síntesi, es detalla:  
- Ajuntament de Torrevieja. Per Resolució del 7 de febrer de 2011 donava la seua conformitat al projecte d'execució de la referida instal·lació elèctrica. Establia com a condicionant tècnic que l'adjudicatària de les obres haurà de garantir els accessos al cementeri municipal i a l'estació depuradora d'aigües residuals de Torrevieja, i reposar la capa de ferm no sols en l'amplària de la rasa prevista, sinó en tot l'ample de la via de servici.  
- Unitat de Carreteres a Alacant del Ministeri de Foment. Consta en l'expedient un escrit de 9 de desembre de 2010, remés a ACUAMED, en què s'informava de manera desfavorable el paral·lelisme de la conducció elèctrica subterrània amb la carretera N-332. S'indicava que la conducció haurà de situar-se per fora de la zona de servitud de la futura duplicació de la variant de Torrevieja. En conseqüència, es va projectar un canvi no substancial del traçat de la línia elèctrica, d'acord amb l'article 9.1 del Decret 88/2005, de 29 d'abril, per adaptar-se al que volia la Unitat de Carreteres a Alacant.  
  
- Aguas del Arco Mediterráneo SA (AGAMED). En un escrit de 20 de gener de 2011 donava la seua conformitat, però advertia que en els plans no s'havia reflectit una conducció d'aigua de reg, de la qual adjuntaven un croquis de situació a fi que s'incloguera convenientment en el projecte.  
- Enagás SA. En el seu escrit de 18 de gener de 2011 manifestava que el projecte no afectava cap instal·lació propietat d'Enagás. Indicava que les instal·lacions de gas natural de la zona eren propietat de Gas Natural Cegas SA. Es va enviar la documentació a Gas Natural Cegas SA, que es manifestar conforme, amb condicionants tècnics, i indicava que haurà de comprovar-se la possible existència de xarxes de distribució de gas en la zona d'afecció del projecte.  
- Red Eléctrica de España SAU. No consta en l'expedient cap resposta a la sol·licitud formulada pel Servici Territorial d'Energia d'Alacant de conformitat o oposició amb l'autorització sol·licitada i, si és el cas, d'establiment de condicionant tècnic. Per això, de conformitat amb el Decret 88/2005, de 29 d'abril, una volta transcorregut el termini concedit a l'efecte sense contestaciót, s'entén que estan d'acord amb la sol·licitud d'autorització de la instal·lació i amb el condicionant tècnic efectuat pel sol·licitant.  
- Iberdrola Distribución Eléctrica SAU. No consta en l'expedient cap resposta a la sol·licitud formulada pel Servici Territorial d'Energia d'Alacant de conformitat o oposició de l'autorització sol·licitada i, si és el cas, d'establiment de condicionant tècnic. Per això, d'acord amb el Decret 88/2005, de 29 d'abril, transcorregut ja el termini concedit a l'efecte sense que hagen contestat, s'entén que estan d'acord amb la sol·licitud d'autorització de la instal·lació i al condicionant tècnic efectuat pel sol·licitant.  
Al sol·licitant se li van enviar els pronunciaments i els condicionants tècnics presentats per les entitats referides, i consta en l'expedient la manifestació que els accepta tots.  
El 7 de juny de 2013, a conseqüència de l'escrit de 9 de desembre de 2010, de la Unitat de Carreteres a Alacant del Ministeri de Foment, en què s'informava desfavorablement el paral·lelisme de la conducció elèctrica subterrània amb la carretera N-332, i s'indicava que calia situar-la fora de la zona de servitud de la futura duplicació de la variant de Torrevieja basant-se en el paràgraf quart de l'article 9.1 del Decret 88/2005, de 29 d'abril, es va presentar una modificació no substancial del traçat de la línia elèctrica, en el tram denominat «Enllaç 2» de la variant i el cementeri, on confluïxen diversos servicis, tots paral·lels a la N-332, que permetia el desdoblament de la carretera i el pas de tots els servicis existents i projectats.  
  
Arran d'això, es va enviar una separata referida al projecte de variació de traçat a les següents administracions, organismes i empreses de servici públic o d'interés general, els béns o drets de les quals a càrrec seu puguen ser afectats per ella, amb el resultat que, en síntesi, s'indica:  
  
- Ajuntament de Torrevieja. En un escrit de 5 de novembre de 2013 condiciona l'execució de la instal·lació a la interposició de fiança/aval.  
  
- Unitat de Carreteres a Alacant del Ministeri de Foment. Autoritza per Resolució de 17 de juny de 2013, del director general de Carreteres del Ministeri de Foment, la instal·lació de la línia de 220 kV subterrània paral·lela a la carretera N-332, entre els punts quilomètrics 54,300 a 56,300 marge esquerre, però amb l'autorització subjecta a certs condicionants.  
- Aguas del Arco Mediterráneo SA (AGAMED). Per mitjà d'un escrit de 18 d'octubre de 2013 informa dels condicionants del projecte.  
- Gas Natural Cegas SA. Emet informe favorable, subjecte a les condicions que s'hi preveuen.  
- Red Eléctrica de España SAU. Emet informe favorable, subjecte al compliment de la normativa elèctrica que s'hi preveu.  
- Iberdrola Distribución Eléctrica SAU. Emet informe favorable, sempre que es complisquen les condicions que s'hi preveuen.  
- Telefónica de España SAU. Emet informe favorable, amb les condicions que s'hi preveuen.  
Això es va traslladar al sol·licitant, que es va manifestar d'acord amb els condicionants expressats.  
Consta en l'expedient una còpia de la Resolució de 13 de març de 2006, de la Secretaria General per a la Prevenció de la Contaminació i el Canvi Climàtic, del Ministeri de Medi Ambient, en què es formula la declaració d'impacte ambiental (DIA) sobre l'avaluació del projecte de «Planta dessaladora per a garantir els regadius del transvasament Tajo-Segura», promogut per la societat estatal Aguas de las Cuencas Mediterráneas SA (ACUAMED), publicada en el BOE núm. 72 del 25 de març de 2006. Esta resolució preveia en l'apartat 2 (descripció del projecte) les instal·lacions elèctriques de subministrament de la planta, que consistien en una connexió i subestació tipus GIS 220 kV, en el recinte de la dessaladora, i l'alimentació de la subestació per mitjà d'una línia de transmissió de 220 kV, procedent de la subestació que projecta construir la companyia subministradora (Red Eléctrica de España SAU) als voltants del cementeri de Torrevieja. D'acord amb esta DIA, la línia objecte d'esta resolució ha sigut motiu d'anàlisi i valoració dels impactes ambientals.  
La necessitat de la instal·lació a què es referix la resolució present ve justificada pels drets d'accés i de connexió a la xarxa de transport, que la llei reconeix tots els consumidors, per la correlativa obligació per part del transportista únic de permetre que estos drets siguen efectius, sempre que es complisquen les condicions legals i reglamentàries tal com establix la regulació vigent del Sector Elèctric, i perquè la dessaladora que s'alimentarà de la línia objecte d'esta resolució va ser inclosa en l'annex IV, apartat 2.1.b de la Llei 11/2005, de 22 de juny, per la qual es modifica la Llei 10/2001, de 5 de juliol, del Pla Hidrològic Nacional. D'altra banda, com que la potència demandada és superior a 50 MW, queda justificada la necessitat d'obertura i l'accés a la xarxa de transport en el nivell de tensió de 220 kV.  
  
Quant a la no generació d'incidències negatives en el sistema, la instal·lació interessada complix el requisit, perquè està prevista la posició d'esta línia en la subestació elèctrica 220/20 kV denominada ST Torrevieja dins de la «Planificació dels sectors d'electricitat i gas 2008-2016. Desenrotllament de les xarxes de transport. Maig 2008», publicat en el lloc d'internet del Ministeri d'Indústria, Energia i Turisme, http://www.minetur.gob.es/energia/planificacion/Planificacionelectricidadygas/Desarrollo2008/DocTransportes/planificacion2008\_2016.pdf.  
  
Consta en l'expedient l'informe favorable del Servici Territorial d'Energia d'Alacant, òrgan encarregat de la instrucció de l'expedient, i la proposta de resolució del Servici d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
La instrucció i resolució del procediment administratiu present correspon a la Generalitat, en estar la instal·lació elèctrica radicada íntegrament en territori de la Comunitat Valenciana i no enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del procediment present.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
D'acord amb els incisos a i b de l'article7.1 del Decret 88/2005,de 29 d'abril, la construcció d'instal·lacions elèctriques compreses en el grup primer requerixen autorització administrativa prèvia i aprovació del seu projecte d'execució.  
D'acord amb l'article 4.5.P.7 Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que no genera incidències negatives en el sistema.  
Per a les sol·licituds d'autorització administrativa i d'aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del procediment present dins del grup primer.  
De conformitat amb l'article 9.1 del Decret 88/2005, de 29 de novembre, no serà necessari sotmetre novament al tràmit d'informació pública els canvis no substancials en els traçats de línies elèctriques que es pogueren produir a conseqüència de condicionants imposats per les administracions, sempre que es compte amb la cessió del dret de pas o ús dels nous propietaris afectats.  
D'acord amb l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, que en este cas es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua Instrucció Tècnica Complementària ITC-LAT 06 «Línies subterrànies amb cables aïllats».   
D'acord amb el punt 3.3 «Criteris de mallat de la xarxa de transport» del Procediment d'Operació 13.1. «Criteris de Desenrotllament de la Xarxa de Transport», aprovat per la Resolució de 22 de març de 2005, de la Secretaria General de l'Energia, no s'obriran les línies de transport excepte en situacions excepcionals, entre les quals que s'hagueren confirmat accessos de potència per a casos de subministrament amb demanda superior a 50 MW.  
En virtut de la disposició transitòria segona de la Llei 24/2013, de 26 de desembre, del Sector Elèctric, en relació amb els expedients d'instal·lacions elèctriques en tramitació, es disposa que els procediments d'autorització d'instal·lacions elèctriques iniciats abans de l'entrada en vigor d'esta llei es tramitaran fins a la seua resolució d'acord amb la legislació anterior. Així mateix, els procediments citats continuaran tramitant-se fins al final per l'Administració o l'organisme regulador competent d'acord amb la legislació anterior, a la qual correspondrà igualment la resolució dels recursos que, si és el cas, pogueren interposar-se.  
D'acord amb l'article 1.2 i l'annex II grup 8, incís e del Reial Decret legislatiu 1302/1986, de 28 de juny d'Avaluació d'Impacte Ambiental, vigent en el moment en què es va formular la declaració d'impacte ambiental referent al projecte present, les instal·lacions dessaladores amb un volum nou o addicional superior a 3.000 metres cúbics dia han de sotmetre's a una avaluació d'impacte ambiental quan així ho decidisca l'òrgan ambiental en cada cas.  
En virtut de la disposició transitòria primera de la Llei 21/2013, de 9 de desembre, d'avaluació ambiental, les declaracions d'impacte ambiental publicades abans de l'entrada en vigor d'esta llei deixaran de ser vigents i cessaran en la producció dels efectes que els són propis si no s'haguera començat l'execució dels projectes o activitats en el termini màxim de sis anys des de l'entrada en vigor d'esta Llei.  
  
Per tot això, complits els requisits i els procediments legals i reglamentaris establits en la legislació vigent aplicables, resolc  
  
  
Primer  
Atorgar a Aguas de las Cuencas Mediterráneas SA (ACUAMED) l'autorització administrativa per a la construcció de la nova línia elèctrica subterrània a 220 kV, doble circuit, entre les futures subestacions elèctriques ST Torrevieja, titularitat de Red Eléctrica de España SAU i ST Dessaladora Torrevieja, titularitat d'Aguas de las Cuencas Mediterráneas SA (ACUAMED), en el terme municipal de Torrevieja, província d'Alacant.  
Segons la documentació tècnica, les característiques administratives i tècniques de la instal·lació elèctrica són:  
  
CARACTERÍSTIQUES ADMINISTRATIVES I TÈCNIQUES  
Tipus d'instal·lació Línia elèctrica subterrània (cable)  
Tipus de xarxa (segons la Llei 54/1997 i Reial Decret 1955/2000) Instal·lació de consumidor per al seu ús exclusiu (línia elèctrica d'alta tensió privada per a ús d'un sol consumidor)  
Grup (segons el Decret 88/2005) Primer  
Categoria línia (segons el Reial Decret 223/2008) Especial  
Categoria de la xarxa (ITC-LAT 06) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 220  
Tensió més elevada de la xarxa (kV, eficaç) 245  
Longitud total (m) 895  
Origen instal·lació Posició de línia de la subestació ST Torrevieja REE  
Final instal·lació Posició de línia de la subestació ST Dessaladora Torrevieja ACUAMED  
Municipis afectats Torrevieja  
Tensió nominal (assignada) cable i accessoris U0/U (kV) 127/220  
Tensió màxima suportada Um (kV) 245  
Tensió a impuls raig Up (kV) 1 050  
Tensió a freqüència industrial (30 minuts) (kV) 318  
Núm. de circuits 2  
Configuració circuits En capa o bandera segons plans  
Configuració fases circuit Portell, dins de tubs embeguts en formigó  
Aïllament Sec tipus XLPE 127/220 kV (gruix aïllament = 52,8 mm)  
  
Material conductor Alumini  
Secció total (mm²) 500  
Potència màxima a transportar (MVA/circuit) 120  
Tipus de pantalla metàl·lica Fils de Cu  
Secció de la pantalla (mm²) 180  
Material de la coberta exterior Polietilé  
Gruix de la coberta exterior (mm) 13,7  
Intensitat màxima de curtcircuit en el conductor (ca) 66  
Temps de curtcircuit (seg) 0,5  
Intensitat màxima de curtcircuit en la pantalla (ca) 24  
Tipus de terminals cables Unipolars, de tipus interior, endollable a la cel·la amb aïllament d'hexafluorur de sofre (SF6) en el GIS de la subestació blindada.  
Tipus d'entroncaments Seccionats   
preemmotlaments  
Tipus de canalització Entubada davall prisma formigonat  
Núm. tubs cable potència 6  
Diàmetre exterior tub corrugat per a cable potència (mm) 250  
Núm. tubs per a connexió pantalles «Single Point» 2  
Diàmetre exterior tub corrugat per a connexió pantalles «Single Point (mm) 110  
Núm. trams 1  
Núm. entroncaments 0  
Sistema de posada a terra de pantalles Single Point (SP)  
Núm. cables de fibra òptica per a comunicacions 2  
Tipus de cable de fibra òptica OSGZ1-48FO  
Núm. de fibres cable fibra òptica 48  
Núm. tubs cables control i diàmetre (mm) 2 (tipus quadritub) x 40  
NÚM. tubs comunicacions i diàmetre (mm) 2 (tipus bitub) x 40  
Rases D'1,6 m d'amplària i 1,5 m de profunditat mínima, amb formigó HM - 20/B/20, llevat que encreuaments amb altres servicis auxiliars o circumstàncies del terreny obliguen a més profunditat.  
  
  
  
El pressupost total del projecte de la instal·lació objecte d'esta autorització, després de les modificacions del traçat de la línia, és d'un milió cent dotze mil trenta euros amb dos cèntims d'euro (1.112.030,02 ?).  
  
De conformitat amb l'article 6.4 del Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, públics i privats, que siguen necessaris que ACUAMED obtinga, d'acord amb altres disposicions que resulten aplicables, i en especial les relatives a l'ordenació del territori i el medi ambient.  
  
El titular d'esta autorització seguirà subjecte a les condicions de caràcter mediambiental establides en la Resolució de 13 de març de 2006, de la Secretaria General per a la Prevenció de la Contaminació i el Canvi Climàtic, del Ministeri de Medi Ambient, en què es formula declaració d'impacte ambiental sobre l'avaluació del projecte de «Planta dessaladora per a garantir els regadius del transvasament Tajo-Segura», en particular les d'adopció de les mesures preventives i correctores necessàries durant l'execució del projecte, en el que pertoca a les instal·lacions objecte d'esta autorització.  
L'autorització s'atorga sempre que es dispose de la cessió del dret de pas o ús dels nous propietaris afectats per la modificació no substancial de la que ha sigut objecte el projecte inicial.  
  
L'incompliment de les condicions i requisits establits en esta autorització o la variació substancial dels pressupostos que n'han determinat l'atorgament podran donar lloc a revocar-lo.  
  
Segon  
Aprovar el projecte d'execució presentat i la modificació no substancial de traçat, i habilitar Aguas de las Cuencas Mediterráneas, SA, (ACUAMED) per a construir la instal·lació descrita en el punt primer d'esta resolució, d'acord amb les condicions següents:  
1. La instal·lació elèctrica haurà d'executar-se segons el projecte i la modificació presentats i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular. En el cas que calga introduir modificacions respecte de la documentació presentada i aprovada, el titular de la resolució present haurà de sol·licitar prèviament a esta direcció general l'aprovació corresponent.  
  
2. La instal·lació a executar complirà, en tot cas, el Reial Decret 223/2008, de 15 de febrer, en què s'aprova el Reglament sobre condicions tècniques i garanties de seguretat en les línies elèctriques d'alta tensió i les seues instruccions tècniques complementàries ITC-LAT 01 a 09, i en especial, la Instrucció Tècnica Complementària ITC-LAT 06 «Línies subterrànies amb cables aïllats». Així mateix, el projecte s'executarà tenint en compte els procediments d'operació vigents i aplicables a la construcció i la posada en servici d'instal·lacions que es connecten a la xarxa de transport, en especial el PO 12.1 i el PO 12.2.  
  
3. El termini d'execució de la instal·lació serà de quatre mesos comptats a partir de la notificació d'esta resolució. No obstant això, abans d'acabar-la es podrà demanar una ampliació concreta del termini per mitjà de sol·licitud motivada davant d'este òrgan directiu, amb l'aportació de la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, ACUAMED comunicarà al Servici Territorial d'Energia d'Alacant el començament de les obres, i el Servici Territorial, al seu torn, ho comunicarà a l'òrgan ambiental en nom d'esta direcció general com a òrgan substantiu.  
5. Així mateix, el titular d'esta resolució estarà obligat a comunicar per escrit amb la diligència adequada les incidències dignes de menció que hi haja durant l'execució a esta direcció general i al Servici Territorial d'Energia d'Alacant.  
6. El titular d'esta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a esta direcció general o del Servici Territorial d'Energia podran fer les comprovacions i les proves que consideren necessàries durant les obres i quan s'acaben, respecte a la seua adequació amb la documentació tècnica presentada, al compliment de la legislació vigent i a les condicions d'esta resolució.  
  
8. ACUAMED, quan haja acabat les obres de construcció de la instal·lació, ho comunicarà al Servici Territorial d'Energia d'Alacant en el termini màxim de deu dies hàbils als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. A esta comunicació s'adjuntarà un certificat de direcció i final d'obra, subscrit per una persona facultativa competent, que acreditarà que és conforme als reglaments tècnics en la matèria, d'acord amb la normativa vigent per als projectes d'instal·lacions elèctriques i igualment respecte a esta autorització administrativa i a l'aprovació de projecte d'execució. Quan el certificat de direcció i final d'obra citat no vinga visat pel corresponent col·legi professional, s'acompanyarà de l'oportuna declaració responsable seguint el que s'hi indica en la Resolució de 22 d'octubre de 2010, de la Direcció General d'Energia, publicada en el DOCV número 6389, de 3 de novembre de 2010.  
  
9. Una vegada atorgada l'autorització d'explotació de la instal·lació objecte del present procediment, en el termini màxim de 10 dies el Servici Territorial d'Energia d'Alacant ho comunicarà a esta direcció general i a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
10. Esta direcció general, previ tràmit del procediment oportú, deixarà sense efecte l'aprovació present en qualsevol moment que observe incompliment o inobservança de les condicions imposades.  
  
Les referències al Reial Decret Legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'avaluació ambiental, en particular en les disposicions transitòria primera i final onzena.  
  
Tercer  
Ordenar:  
- La publicació d'esta resolució en el Diari Oficial de la Comunitat Valenciana.  
- La notificació d'esta resolució a Aguas de las Cuencas Mediterráneas SA (ACUAMED), a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, i a les que han emés, o van haver d'emetre, condicionants tècnics al projecte d'execució.  
Tot de conformitat amb els articles 10 i 11.3 del Decret 88/2005, de 29 d'abril, del Consell de la Generalitat que establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Se significa que la publicació citada es durà a terme, a més, als efectes de notificació de la resolució present als interessats que siguen desconeguts, no se sàpia el lloc o el domicili on notificar-los-la, o el mitjà que permeta tindre constància que ells o els seus representants l'han rebut, tot d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra la resolució present, que no posa fi a la via administrativa, es podrà interposar un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptat des de l'endemà de la notificació, d'acord amb l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 27 de juny de 2014.- El director general d'Energia: Antonio Cejalvo Lapeña.